Vi startede DitFinanshus for at komme tættere på vores kunder og have mere tid til den enkelte kunde. På den måde kan vi tilbyde mere skræddersyet og individuel  rådgivning til kunderne. For os er uafhængighed afgørende, da vi ønsker at undgå enhver form for bindinger til større finansielle institutioner eller produktpartnere. Vi vil ikke lade os påvirke af interessekonflikter eller salgskvoter, så vi kan træffe beslutninger og yde rådgivning udelukkende baseret på vores kunders bedste interesser.